ফের ওটিটিতে মাধুরী, রয়েছে চমক

ওয়েব ডেস্ক: ‘ফেম গেম’র হাত ধরে ওটিটি মাধ্যমে জার্নি শুরু করেছিলেন ‘ধকধক গার্ল’ মাধুরী দীক্ষিত। ফের একবার তাঁকে নতুন সিরিজে, নতুন চরিত্রে দেখতে পাবেন দর্শক। রয়েছে দুর্দান্ত চমক, কী সেই চমক?

নতুন সিরিজ ‘মিসেস দেশপাণ্ডে’তে একেবারে অন্যরকম চরিত্রে দেখা যাবে মাধুরীকে। দুর্দান্ত চমক দিয়ে সোশাল মিডিয়াতে নিজের নতুন সিরিজের ঘোষণা করলেন সম্প্রতি মাধুরী। মাধুরী দীক্ষিত তাঁর স্যোশাল মিডিয়ায় একটি পোস্ট করেন। সেটি একটি ২০ সেকেন্ডের টিজার। এখানেই দেখা যাচ্ছে, অভিনেত্রী এক এক করে তাঁর গয়না খুলছেন, মেকআপ তুলছেন। তারপরই হুট করে তাঁকে কারাগারে বন্দিদের পোশাকে দেখা যায়। ঠোঁটে লেগে ব্যঙ্গের হাসি।

আরও পড়ুন: প্রাক্তন স্ত্রী দেবশ্রীর সঙ্গে জুটিতে প্রসেনজিৎ!

টিজার থেকেই স্পষ্ট এটি একটি থ্রিলার সিরিজ হতে চলেছে যেখানে অভিনেত্রীকে একেবারেই অদেখা একটি বোল্ড লুকে দেখা যাবে। সিরিয়াল কিলার হিসেবে ধরা দেবেন ‘মিসেস দেশপান্ডে’।
নাগেশ কুকুনুরের পরিচালনায় এই সিরিজে থাকবে ভরপুর রহস্য-রোমাঞ্চ। এই সিরিজ নিয়ে মাধুরী জানিয়েছিলেন যে, এই চরিত্রটা বেশ আলাদা তাঁর অভিনয় জীবনে। তবে তিনি খুব সচেতনভাবে যে এই চরিত্রটা বেছেছেন এমনটা নয়। এই চরিত্রটা তাঁর কাছে আসার পর ভিন্নস্বাদের চরিত্রে অভিনয় করা থেকে নাকি পিছিয়ে আসার কথা ভাবতে পারেননি তিনি। খুব তাড়াতাড়ি এবার এই সিরিজ মুক্তি পাবে বলেই জানা যাচ্ছে। যদিও তার দিনক্ষণ এখনও জানানো হয়নি।